Hindu Sphere - Alianzo
Home » Hindu Sphere
Hindu Sphere All About Hinduism
Similar Profiles to Hindu Sphere Geen verdere seine van vermiste vliegtuigwrak | Maroela Media
Owerhede was die afgelope week optimisties nadat vier onderwaterseine, vermoedelik van die vlugopnemers, ontvang is. Sedert 8 April was daar egter nie enige verdere seine nie, en die batterye van die vlugopnemer is moontlik reeds pap. Die batterylewe van die vlugopnemer is ongeveer een maand, en daardie periode het reeds verstryk.
Sodra beamptes tevrede is dat geen verdere seine ontvang sal word nie, gaan ŉ robotduikboot afgestuur word om ŉ groot gebied in baie diep water te deursoek. “Niemand moet die uitdagings van die taak wat voor ons lê onderskat nie,” het Tony Abbott, eerste minister van Australië, Saterdag gesê.
Die vliegtuig met 239 mense aan boord het op 8 Maart van Kuala Lumpur na Beijing verdwyn. Beamptes glo die vliegtuig het moontlik vir ŉ onbekende rede van koers af gevlieg en toe in die suid-Indiese Oseaan aan Australië se weskus beland.
Volgens Abbott is die seine wat vroeër deur ŉ Australiese skip opgetel is wel dié van die vliegtuigwrak se vlugopnemers. Dit is noodsaaklik om die vlugopnemers op te spoor om te bepaal wat tydens die vlug gebeur het.
Vier klanke is op 5 April en 8 April deur die Ocean Shield van Australië gehoor.